text: Udkants-Danmark svigtes af (ud)valget
  02 juni 2015 kl. 17.03
  Det, som mange kalder Udkants-Danmark, bliver bremset af det udskrevne folketingsvalg. Selv et hurtigt-arbejdende udvalg er sat på stand-by, mens politikerne slås om taburetterne.
  Det er kutyme, at alt arbejde på Christiansborg ? og i alle udvalgene stopper, når statsministeren trykker på valgknappen.
  I februar nedsatte Folketinget et ? hurtigtarbejdende ? udvalg, der skal se på bl.a. bedre muligheder for at finansiere køb af boliger i provinsen. Arbejdet skulle være afsluttet 31. august, men nu er det sat på standby i tre uger.
  Det kritiserer bl.a. folketingsmedlem Hans Chr. Schmidt (Venstre) fra Vojens. Og bl.a. ejendomsmæglerede, som TV SYD har talt med.
  TV SYD har i dag ikke kunnet få et interview med erhvervsminister 
  Henrik Sass Larsen (Soc.dem), men han siger til TV SYD, at det er helt normalt, at udvalgsarbejde bliver sat i bero under en folketingsvalgkamp:
  - Jeg er sikker på, at udvalgets arbejde når at blive færdigt som planlagt.
  